10/07/2014 | Administración LocalMunicipal
Ribeira
Expediente de expropiación dos bens e dereitos que se precisan ocupar para a execución da obra “Colectores Xerais e EDAR de Corrubedo”. Notificación a propietario descoñecido

O Pleno do Concello de Riveira, no expediente de expropiación forzosa que se segue neste Concello para a obtención dos terreos necesarios para a execución da obra “Colectores Xerais e EDAR de Corrubedo (OH.315.756)”, adoptou, en sesión ordinaria celebrada na data 26/05/2014, o acordo que de seguido se transcribe e que se publica no BOP e no Taboleiro de Edictos da Casa Consistorial para xeral coñecemento e en particular en cumprimento do disposto no artigo 59.5º da Lei 30/1992, do 26 de novembro, servindo esta publicación como notificación ao propietario DESCOÑECIDO, xa que non se puido practicar a notificación. (…) Visto o anterior, o Pleno por unanimidade, acadando a maioría absoluta do número legal de membros da corporación adopta o seguinte acordo: Primeiro.- Determinar o xusto prezo pola expropiación da finca antes referida na contía de 371,23 euros. Segundo.- En cumprimento do artigo 48 da Lei de Expropiación Forzosa, proceder ao pagamento do xusto prezo pola expropiación dos terreos referidos. A estes efectos sinálase como data do pagamento o día 15 de xullo de 2014, de 10:00 horas a 11:00 horas na Casa Consistorial do Concello de Riveira. Advertir que o pagamento se fará precisamente aos que figuren como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado, xa sexa xeral, xa sexa particular para este caso. En caso de non poder asistir persoalmente, todos os titulares poderán solicitar o pagamento por transferencia a unha conta bancaria na que figuren conxuntamente todos os titulares do terreo expropiado. (Se son varios titulares presentarán certificación do banco acreditando tal circunstancia). En caso de figurar o terreo a nome de herdeiros, e co fin de acreditar a sucesión deberán achegar: certificado de defunción do causahabiente, certificado de últimas vontades, testamento se o hai ou no seu defecto declaración de herdeiros. A identificación realizarase mediante a presentación do DNI ou, no seu defecto, polo coñecemento directo que testifiquen o Alcalde ou Secretario do Concello. Comunicar que do importe determinado como xusto prezo se deducen as cantidades xa percibidas ou consignadas, polo que o importe líquido a cobrar ascende á cantidade de: 296,984 euros. Este acordo pon fin á vía administrativa, e contra o mesmo poderá interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo de Santiago de Compostela no prazo de dous meses contado desde o día seguinte ao da práctica da notificación. Con carácter potestativo e previo poderá interpoñer RECURSO DE REPOSICIÓN ante o Pleno do Concello, no prazo de un mes, contado desde o día seguinte ao da práctica da notificación; neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. Riveira, a 1 de xullo de 2014 O alcalde Manuel Ruiz Rivas